**Οδηγίες συμπλήρωσης του Ατομικού Ημερήσιου Απουσιολογίου ΕΚΠΑΙΔΕΥΤΙΚΩΝ**

* Το Ατομικό Ημερήσιο Απουσιολόγιο εκδίδεται για κάθε μήνα του διδακτικού έτους και συμπληρώνεται την 1η ημέρα κάθε μήνα για το διάστημα του προηγούμενου μήνα και πρέπει να φέρει τις απαιτούμενες υπογραφές και σφραγίδες.
* Το Ατομικό Ημερήσιο Απουσιολόγιο ελέγχεται και υπογράφεται **ΥΠΟΧΡΕΩΤΙΚΑ** από τον/την αναπληρωτή/τρια Εκπαιδευτικό και τον/την Δ/ντή-ντρια του Δημοτικού, ακόμη και σε περίπτωση που δεν υπάρχουν άδειες/απεργίες/απουσίες.
* Σε περίπτωση μακροχρόνιας απουσίας (πχ. άδεια κύησης, κλπ.) το Απουσιολόγιο συμπληρώνεται, υπογράφεται και σφραγίζεται μόνο από τον/την Δ/ντή-ντρια του Δημοτικού Σχολείου.
* Σε περίπτωση που το Απουσιολόγιο αναρτάται στην πλατφόρμα ([**invoices-schools**](https://invoices-schools.espa.minedu.gov.gr/)), το πρωτότυπο παραμένει στο Δημοτικό. Εάν το πρωτότυπο αποστέλλεται στη Δ/νση Εκπ/σης, στο Δημοτικό φυλάσσεται αντίγραφο του Απουσιολογίου.
* Στη στήλη **«ΩΡΟΛΟΓΙΟ ΠΡΟΓΡΑΜΜΑ»** αναγράφεται ο αριθμός των ωρών που προβλέπεται κάθε ημέρα με βάση **το τελευταίο, εν ισχύ, εγκεκριμένο ωρολόγιο πρόγραμμα** της σχολικής μονάδας.
* Η Στήλη **«ΩΡΟΛΟΓΙΟ ΠΡΟΓΡΑΜΜΑ»** **δεν** συμπληρώνεται **σε μη εργάσιμες ημέρες (Σ/Κ, Επίσημες αργίες, Τοπικές αργίες, Πάσχα, Χριστούγεννα, κλπ.)**
* Στη στήλη «**ΔΙΔΑΚΤΙΚΕΣ ΩΡΕΣ ΣΤΟ ΟΛΟΗΜΕΡΟ ΔΗΜΟΤΙΚΟ»** αναγράφεται ο αριθμός των διδακτικών ωρών που προβλέπεται κάθε ημέρα στο Ολοήμερο Πρόγραμμα (συμπεριλαμβανομένης και της Επέκτασης), με βάση **το τελευταίο, εν ισχύ, εγκεκριμένο ωρολόγιο πρόγραμμα.**
* Στη στήλη «**ΔΙΔΑΚΤΙΚΕΣ ΩΡΕΣ ΣΤΗΝ ΕΠΕΚΤΑΣΗ ΤΟΥ ΟΛΟΗΜΕΡΟΥ ΔΗΜΟΤΙΚΟΥ»** αναγράφεται ο αριθμός των διδακτικών ωρών που προβλέπεται κάθε ημέρα μόνο στην Επέκταση του Ολοήμερου Προγράμματος, με βάση **το τελευταίο, εν ισχύ, εγκεκριμένο ωρολόγιο πρόγραμμα.**
* Στη στήλη **«ΑΙΤΙΟΛΟΓΙΑ (ΕΙΔΟΣ ΑΔΕΙΑΣ / ΑΠΕΡΓΙΑ/ ΣΤΑΣΗ ΕΡΓΑΣΙΑΣ /ΑΠΟΥΣΙΑ)»** αναγράφεται η αιτιολογία της απουσίας.
* Στη στήλη **«ΔΙΕΥΚΡΙΝΙΣΕΙΣ»:** αναγράφονται πρόσθετες επεξηγήσεις όπως:
  + **«Ενέργειες προετοιμασίας για την έναρξη των μαθημάτων»**, για το χρονικό διάστημα από 01/09/2023 μέχρι την έναρξη των μαθημάτων.
  + «**Ενέργειες ολοκλήρωσης διδακτικού έτους**», για το χρονικό διάστημα από τη λήξη των μαθημάτων μέχρι τη λήξη του διδακτικού έτους (21/6 για την Α/θμια)
  + «Καθαρά Δευτέρα», «Διακοπές Πάσχα», «Διακοπές Χριστουγέννων», τοπικές αργίες, (πχ. εορτασμός πολιούχου Αγίου) στις αντίστοιχες ημερομηνίες.
  + Άλλες διευκρινίσεις, παραδείγματος χάριν σε περίπτωση στάσης εργασίας την ίδια ημέρα, αναγράφεται στις «Διευκρινίσεις» η προκηρυχθείσα στάση.